બીજું, વિષય અંતર્ગત જે આલ્ફાની સમજણ છે તે વિજ્ઞાનનો વિષય છે અને આપ ઉદા.રૂપે જે નેતૃત્વની વાત કરો છો તે સમાજશાસ્ત્ર સહીત અન્ય કેટલાયે શાસ્ત્રનો વિષય છે. ઈવોલ્યુશનરી સાયકોલોજીના, માનવ સમાજમાં નેતૃત્વ અંગેના, કેટલાયે સંશોધનપત્રોમાં આ વાત લખાયેલી છે. “આલ્ફા” શ્રેણીમાં આવતું કોઇ માનવપ્રાણી હાલના સમાજમાં નેતા તરીકે સફળતા મેળવી ના શકે. લોકશાહી સમાજરચનામાં તો જરાએ નહીં ! (આથી, હવે નરેન્દ્રભાઇ સફળ થયા તો તે ’આલ્ફા’ હોવાને કારણે નહીં હોય પણ અન્ય, સમાજવિદ્યા કે મનોવિજ્ઞાનના, કારણે જ હશે. તે કારણો અલગથી લેખમાં જરૂર ચર્ચી શકાય પરંતુ મારો વાંધો માત્ર અવૈજ્ઞાનિક ભેળસેળ સામે છે !) આ મુદ્દો વિવાદાસ્પદ રહેશે, બહુ બધી તકનિકી ચર્ચા પણ થઇ શકે, પરંતુ ટુંકમાં એટલું જ કહીશ કે આજનો કયો નેતા, ’આલ્ફા’ની સૌ પ્રથમ અને સામાન્ય વ્યાખ્યા, સ્વબળે ’પ્રથમ ખાનારો’, ’પ્રથમ ભોગવનારો’ ને ધ્યાને રાખતા કહેવા તૈયાર થશે કે ’હા, હું આલ્ફા છું’ !! (અહીં તો ખાતો નથી ને ખાવા દેતો નથી ! તથા અમે તો સ્વામી નહીં સેવક છીએ ! નો રાગ આલાપો તો જ મત મળે !!! હા સરમુખત્યારશાહીની પ્રથા હોય તો ચાલે.) બીજું આપ નેતાઓના ભાષણોને સિંહની ગર્જના સાથે સરખાવ્યા તે આપનો અંગત અહોભાવ હોઇ શકે જેમાં કશો વિવાદ નથી પરંતુ લેખના વિષયના પ્રકાશમાં જોતા કહી શકાય કે આપ “રાડ” અને “ત્રાડ” વચ્ચેનો ભેદ ચૂકી ગયા છો ! સિંહની ત્રાડ ’હું જ નેતા છું’એમ જણાવવાની હોય છે અને નેતાઓની રાડ ’નેતા બની રહેવા’ના પ્રયત્ન માટેની હોય છે.